อาหารร้านนี้ส่วนใหญ่ก็จะเน้นอาหารทะเลเหมือนชื่อร้านนั่นแหละ เมนูอาหารก็ค่อนข้างเยอะเหมือกันค่ะ 

เอาเป็นว่ามาดูอาหารที่เราสั่งไปดีกว่า จานแรกเป็นข้าวผัดปูค่ะ ตอนได้มานี่แอบเซ็งเล็กๆ เพราะกวาดตาดูแล้วไม่เห็นจะมีปูอยู่เลย มาแบบเป็นข้าวผัดวิญญาณปูอ่ะ 

แต่ว่ารสชาติอร่อยดีนะ ข้าวร่วน ไม่แข็ง ไม่ผัดมาแบบแห้งๆ ปรุงรสมาโอเคเลย เสียอย่างเดียวตรงที่ไม่ค่อยมีปูเนี่ยแหละ 

ต่อมาเป็นหมึกผัดไข่เค็ม อันนี้พอใช้ได้ แต่ว่ายังไม่ค่อยข้น ไม่ค่อยมันเท่าไหร่ 

เมนูถัดไปเป็นยำหอยแครง หอยแครงตัวใหญ่ ลวกมากำลังดี รสชาติจัดจ้านมาก 

สุดท้ายเป็นปลากะพงทอดน้ำปลา จานนี้อร่อยมากค่ะ ทอดมาเหลืองกรอบ แต่เนื้อไม่แข็งนะ รสชาติดีเลยแหละ 

รวมๆแล้วเราว่าอาหารที่นี่ก็มาตรฐานดี อร่อย อาหารสด แล้วราคาก็ไม่ได้แพงมาก ถ้าเทียบกับร้านอาหารประเภทเดีนวกัน